Eluaeg olen kuulunud parteisse, mis nõuab kunstlillede keelustamist. Et kui pole raha ja võimalust pärislilli osta, siis ära osta üldse.  Aga... never say never:D  Shishi laokauplusse sattusin juba enne jõule, jõuluvidinaid sai sealt igasuguseid ostetud. Juba siis jäi pilt peatuma igasugustel kunstlilledel, mis tõesti lahedad välja nägid ja ostma  kutsusid. Kui mul nüüd vannituba valmis sai, teadsin täpselt, et justnimelt orhidee on see, mida sinna hädasti vaja on, nii punktiks i-le.  Kahjuks oli aga kellegi kuri käsi selle orhidee ära ostnud, mille ma mõttes välja valinud olin:D  Laotädi on seal aga üks vahva tädi ja nii ta mulle kusagilt seinapraost võluski välja orhidee lõikelillena. No pole küll päris see, mida ma silmas pidasin aga sobib ikka.       Ja kuna mind ootab ees üks soolaleival käik, siis otsustasin ka sinna kodusse ühed lilled kaasa osta- papagoitulbid.  Niisiis, minu igavesti säilivad lõikelilled on siin: